મુંબઈ, તા. 20 : વિધાનસભા ચૂંટણીની આગામી તૈયારીઓ વચ્ચે મહારાષ્ટ્રમાંથી રાજ્યસભામાં સ્થાન મેળવવા માટે કૉંગ્રેસ તરફથી આમ તો અનેક નેતાઓ ઇચ્છુક છે પરંતુ રાજકીય જાણકારોનો દાવો છે કે રાજ્યસભા માટે મહારાષ્ટ્રની છ બેઠકોમાંથી એક બેઠક કૉંગ્રેસની છે અને આ બેઠક માટે રાજ્યના બે ભૂતપૂર્વ મુખ્ય પ્રધાનો ઇચ્છા બતાવી રહ્યા છે. આ બે મુખ્ય પ્રધાનો છે સુશીલકુમાર શિંદે અને પૃથ્વીરાજ ચવ્હાણ. દિલ્હી દરબારમાં આ બે નેતાઓના વગની વાત કરીએ તો સુશીલકુમાર શિંદેનો પ્રભાવ વધુ છે.